O nombre popular dimana d'os puestos a on que se's gosa trobar, pos anque no son de tot aquaticos, como totz os urodelos que habitan en ambients mediterranios tienen una fuerte dependencia de l'augua, y ye normal trobar-los en barrancos, cequias, rigachuelos, vivers, fuents y cumos d'augua lempida. Se's considera animals indicadors de buena calidat de l'augua, car no subsisten en auguas contaminatas.